PSTC กำไรไตรมาส 3 หดตัว 47% เหลือ 6.43 ลบ. หลังรายได้ธุรกิจออกแบบลด-ค่าใช้จ่ายพุ่ง
PSTC กำไรไตรมาส 3 หดตัว 47% เหลือ 6.43 ลบ. จากปีก่อน 12.20 ลบ. หลังรายได้ธุรกิจออกแบบลด-ค่าใช้จ่ายพุ่ง
13 พ.ย. 2561

บริษัท เพาเวอร์ โซลูชั่น เทคโนโลยี จำกัด (มหาชน) หรือ PSTC รายงานผลการดำเนินงานในไตรมาส 3/2561 สิ้นสุดวันที่ 30 ก.ย.2561 มีผลการดำเนินงานดังนี้

โดยในไตรมาสดังกล่าวบริษัทมีกำไรสุทธิลดลงเนื่องจากรายได้จากธุรกิจออกแบบจำหน่ายและติดตั้งระบบจ่ายไฟฟ้า และตรวจวัดจัดการสภาพแวดล้อม ลดลงจำนวน 145.5 ล้านบาท เนื่องจากในปี 2560 บริษัทมีรายได้จากการติดตั้้งระบบไฟฟ้าพลังงานทดแทนของหน่วยงานราชการ และติดตั้งสถานีไฟฟ้าย่อยให้กับหน่วยงานเอกชน
ขณะที่บริษัทมีค่าใช้จ่ายในการบริหารสำหรับไตรมาส 3 ปี 2561 จำนวน 45.3 ล้านบาท เพิ่มขึ้นจากปีก่อน 16.5 ล้านบาท คิดเป็นเพิ่มขึ้นร้อยละ 57.5 เนื่องมาจากการเข้าซื้อกิจการขายก๊าซปิโตรเลียมเหลว (LPG) ในช่วงไตรมาส 4 ปี 2560 และ กิจการขายก๊าซธรรมชาติสำหรับยานยนต์ (NGV) ในช่วงไตรมาส 1 ปี 2561